Hogenil olnud üks kuiva kerega kubjas, kes kergesti teorahva järele jooksnud. Üks kaval tööline öelnud: "Küll ma tean, mida talle kuradile teha." Ta lasknud ussi laetud püssiraua sisse minna, lasknud siis laenguga ussi välja. Esimene lind, kes peale seda pauku püssiga maha lastud, viidud kupjale kingituseks, et ta sööks ja paksuks läheks. Kubjas läinudki rasva. Ei ole jala enam kusagile saanud, pidanud ratsa sõitma, kui tahtnud teomehi üle vaadata. Et hobuse selga istuda, või sealt maha tulla, pannud hobuse kuhugi auku seisma.